**ДЕТСКА ГРАДИНА „АЛЕН МАК”**

**ГРАД ТРЪН**

**вътрешни ПРАВИЛА ЗА дейността НА детска ГРАДИНА**

**В извънредна епидемична обстановка, свързана с разпространението на COVID-19**

Тези Правила са изготвени съгласно Мерките за организиране на дейностите в детските градини и детските ясли, след възстановяване на приема на деца, на МОН и МЗ и конкретизирани , съобразно спецификата на ДГ „Ален мак“

1. **ИЗИСКВАНИЯ ОТНОСНО ПРИЕМА НА ДЕЦАТА В ДЕТСКАТА ГРАДИНА**
2. **Ред за записване и посещение в детската градина**

* **Присъствието на децата е по желание на родителите и** с изричното условие, че са запознати и декларират, че ще спазват новите правила за работа на детската градина, за което подписват декларация по образец еднократно при подновяване на посещението на детска градина от детето.
* заявяването на присъствие се **извършва ежеседмично,** като родителите заявяват по телефона своето желание**,** най-късно два работи дни преди планираната за посещение седмица (всяка сряда);
* След анализ на заявките, детската градина изпраща потвърждение на възможността за посещение на детска градина/ясла от детето и дава информация за създадената организация на прием.

**2. Сутрешен прием.**

* Децата се приемат от 7,30ч. до 9,00ч. от дежурен учител и медицинска сестра. при използване на необходимите индивидуални предпазни средства – маска/шлем и ръкавици, като деца с признаци на заболяване не се допускат в детската градина. При сутрешния филтър задължително се измерва телесната температура на децата с термометър и се отбелязва в Рапортната тетрадка на групата. В детската градина се допускат само афебрилни деца.
* При първоначален прием, децата се приемат от входната врата на сградата. При първоначален прием родителите подписват еднократно Информирано съгласие и декларират обстоятелството, че не им е известно детето да е било в контакт със заразно болни и нямат признаци на болест през последните 14 дни. В декларацията родителите посочват, че са запознати и солидарно отговорни за спазване на правилата на работа в детската градина/ясла
* При лоши метеорологични условия, децата се приемат на входната врата на сградата, като между родителите се спазва отстояние от 2 метра. Останалите изчакват на двора. Във двора на детската градина и входната пътека пред сградата ще има обозначени места за изчакване. Часови график при прием, ще се въведе в случай, на увеличаване на броя посещаващи деца с цел струпване на голям брой хора. На този етап, не се налага определяне на такъв график, като при необходимост детската градина се ангажира да информира своевременно.
* при първоначалния прием, медицинската сестра измерва температурата на детето.
* дежурният учител посреща децата на входната дворна врата, като проверява и отбелязва в графика записаното дете. приема раницата/торбичка, с необходимите вещи - резервни дрехи, пижама,пантофи/, надписана с името на детето и телефон за връзка с родителите .
* задължителни са: пликове за обувките и пантофите на детето **- пантофите се взимат за дезинфекция всяка вечер!**
* една маска/по препоръка на личен лекар или при необходимост/.
* детето прието от дежурният учител или от медицинската сестра, преминава през стелка/ваничка с дезинфектант на входната врата на сградата, след което помощник-възпитател помага на детето да се преобуе. Обувките се поставят в плик и се прибират в гардероба. Детето си измива ръцете и се предава на учителя в групата.

**II ИЗИСКВАНИЯ ОТНОСНО ОТГЛЕЖДАНЕТО НА ДЕЦАТА В ДЕТСКАТА ГРАДИНА**

**1 Организация на деня**

* При съобразяване с климатичните условия (когато не вали) децата **остават навън** с изключение на времето за хранене и почивка, като се организират игри, които да осигурят необходимата позитивна емоционална среда;
* Осигурява се индивидуална площадка за игра на всяка група. Не се допуска смесване на сформираните групи.
* спазването на физическата дистанция между децата и персонала в рамките на една група не е възможно. Вътрешната организация в групата включва игра на деца в малки групи в обособени кътове. Играчките, които ще се ползват ще бъдат подходящи за дезинфекция;
* не се разрешава носенето на играчки, като изключение се прави само при първия адаптивен ден;
* прибирането на децата след игра следобеден режим, сутрешен прием /при строго спазване на хигиенно-санитарни мерки/;
* след следобеден отдих-сън и закуска, следват игри на открито

**2 Изпращане на децата до 17,30ч.**

* изпращане когато децата са в сградата – за да се намали струпване на родители при взимане, препоръчваме предварително уведомяване по телефон, малко преди да наближат детската градина. детето се изчаква и взема до входната порта на двора и се издава от дежурния учител/ мед. сестра с раницата и пантофите.
* всички родители изчакват навън реда си, като спазват необходимата дистанция.

**III ИЗИСКВАНИЯ ОТНОСНО ПЕРСОНАЛА В ДЕТСКАТА ГРАДИНА**

1 Служителите на детската градина, е нужно:

* Да се запознаят срещу подпис преди отваряне на детската градина с правилата за работа в създадената извънредна ситуация и да ги спазват стриктно.
* При поява на оплаквания, дори лека кашлица или ниска температура (37.3 ◦С) да уведомят директора. Служителите се отстраняват от детската градина до изясняване на здравния статус.
* Да използват обособеното помещение, в което да сменят обувките и дрехите, с които идват отвън, с работни. Да измият ръцете си, да ги дезинфекцират и да поставят необходимите предпазни средства (маска/шлем) веднага след влизане в детската градина.
* Да придружават децата и да им дават насоки, когато това е необходимо, за това как най-добре да мият ръцете си, като преди това им покажат как става това (задължително при пристигането в детската градина, при прибиране от двора, преди и след всяко хранене, преди и след използване на тоалетна, след кихане или кашляне, в края на деня преди тръгване за вкъщи и при влизане у дома). Измиването да е с вода и сапун за поне 30 секунди, изсушаването да е по възможност със салфетка за еднократна употреба.
* Да организират дейностите така, че децата да бъдат разделяни на подгрупи, в които да играят различни игри.
* Да организират срещи с родителите само при необходимост, по възможност на открито и при спазване на физическа дистанция.
* Да спазват физическа дистанция от 1.50 метра по време на регламентираните почивки. Стаята за почивка да се ползва най-много от двама служителя по едно и също време.

1. **Дезинфекционни мероприятия**

* Да се постави мокър филтър пред всички входове.
* Да се осигури многократно проветряване на помещенията (минимум 10 минути на всеки час).
* Да се извършва текуща дезинфекция на всички подове и повърхности сутрин по 4 пъти дневно, /7:00 ч. , 10:30 ч. ,13:00 ч. , 16:00 ч./. Тоалетната да се дезинфекцира сутрин и след всяко „ползване на гърне”. Гардеробите на децата и столчета в гардеробното помещение да се дезинфекцират преди приема на децата, след приема на последното дете за деня и след прибиране на децата от разходка или игра на двора.
* Да се дезинфекцират дръжките на всички врати и прозорци, ключовете на осветителните тела и перилата на стълбищата най-малко 4 пъти дневно, съоба (по 2 дезинфекции на смяна – 7:00 ч., 10:00 ч., 13:00 ч., 16:00 ч.). Административните и пералните помещения да се дезинфекцират по 4 пъти дневно (7:00 ч., 9:00 ч., 12:00 ч., 15:00ч.). Дезинфекцията в кухненския блок се провежда съгласно изискванията на НАССР системата.
* При възможност да се ползват бактерицидни лампи, по установен график, при отсъствието на хора в помещенията.
* Да се дезинфекцират детските площадки и съоръженията към тях два пъти дневно - 7:30 ч., 12:30 ч.

**IV ПРОТОКОЛ ПРИ СЪМНЕНИЕ ИЛИ СЛУЧАЙ НА COVID-19 В ДЕТСКАТА ГРАДИНА/ЯСЛА**

При наличие на един или повече симптоми **при дете** (кашлица, кихане, задух, болки в гърлото, умора, гастроинтестинални оплаквания, висока температура и др.):

1. Първоначално поведение

• Детето да се изолира незабавно в предназначено за такъв случай помещение, докато не се прибере у дома или докато не му се обърне внимание от медицински специалист. На детето се поставя маска, съобразена с възрастта му.

• Незабавно да се осъществи връзка с родителите/настойниците и да се изиска да вземат детето, като се съобразяват с необходимите превантивни мерки.

• На родителите/настойниците да се припомнят процедурите, които трябва да следват – да се избягва физически контакт и да се консултират с лекуващия лекар на семейството, за да реши дали е необходимо да се направи тест.

• След като детето напусне помещението, да се извърши щателна дезинфекция няколко часа по-късно.

• Да се спазват превантивните и ограничителните мерки.

• Да се приеме отново детето в детската градина срещу медицинска бележка от семейния лекар, че това е допустимо.

1. *В случай на положителен тест на дете*

• Родителите/настойниците да информират директора на детската градина, който трябва незабавно да се свърже със СРЗИ.

• Мерките за идентифициране на контактните лица и мерките, които се предприемат се съгласуват между СРЗИ и директора на съответната детската градина.

• В зависимост от характеристиките на сградата и броя на контактните лица мерките може да включват затваряне на една или няколко групи или на цялата детска градина.

• Лицата, които се поставят под задължителна карантина се определят от СРЗИ в зависимост от конкретната ситуация.

• Да се почистят и дезинфекцират щателно помещенията и предметите, до които е имало контакт детето в последните 48 часа.

• СРЗИ информира контактните лица на детето за стъпките, които трябва да предприемат.

При наличие на един или повече симптоми **при възрастен** (кашлица, кихане, задух, болки в гърлото, умора, гастроинтестинални оплаквания, висока температура и др.):

1. *Първоначално поведение*

• Да се изолира незабавно възрастният човек и да му се даде маска, ако връщането у дома не е възможно в същия момент. Да се спазват ограничителните мерки.

• Да се избягва физическият контакт с други лица и да се консултира с лекуващия си лекар, който ще реши дали е нужно да се направи тест.

• След като лицето напусне помещението, да се извърши щателна дезинфекция няколко часа по-късно.

• Да се спазват превантивните и ограничителните мерки стриктно.

1. *В случай на положителен тест при възрастен*

• Да се информира директорът, който трябва незабавно да се свърже със СРЗИ.

• Може да се оцени рискът от разпространение на инфекцията в семейството и в зависимост от това да се предприемат най-адекватните мерки за изолацията в конкретния случай.

• Мерките за идентифициране на контактните лица и мерките, които да се предприемат, се съгласуват между СРЗИ и директора на съответната детската градина.

• В зависимост от характеристиките на сградата и броя на контактните лица мерките може да включват затваряне на една или няколко групи или на цялата детска градина.

• Лицата, които се поставят под задължителна карантина се определят от СРЗИ в зависимост от конкретната ситуация.

• СРЗИ информира контактните лица на възрастния за стъпките, които ще трябва да предприемат.

• Да се извършат щателно почистване и дезинфекция на помещенията и предметите, до които е имало контакт лицето в последните 48 часа.

Тези правила ще бъдат актуализирани и допълвани при необходимост и в зависимост от епидемиологичната ситуация.